****

Ministrstvo za javno upravo

EVALVACIJA UKREPA IZ ENOTNE ZBIRKE UKREPOV

**Plačevanje davkov in prispevkov z enim plačilnim nalogom oziroma položnico**

**September, 2021**

|  |  |
| --- | --- |
| Organizacija: | Ministrstvo za javno upravo |
| Datum kreiranja: | 03.11.2020 |
| Datum zadnje spremembe: | 16.09.2021 |
| Status dokumenta: | Končno gradivo |
| Avtor dokumenta: | Ministrstvo za javno upravo, Sektor za odpravo administrativnih ovir, boljšo zakonodajo in kakovost v javnem sektorju |

**Kazalo vsebine**

[ZBIRNI POVZETEK POROČILA 4](#_Toc99540858)

[1. UVODNA POJASNILA 5](#_Toc99540859)

[1.1 Namen, cilji evalvacije 5](#_Toc99540860)

[2. IZHODIŠČA 6](#_Toc99540861)

[2.1 Osnovne definicije 6](#_Toc99540862)

[2.2 Opredelitev konteksta 7](#_Toc99540863)

[3. UPORABLJENA METODOLOGIJA 9](#_Toc99540864)

[4. OPREDELITEV ZAKONODAJE, OBVEZNOSTI, POPULACIJE IN FREKVENCE 11](#_Toc99540865)

[Korak 1: Opredelitev zakonodaje 11](#_Toc99540866)

[Korak 2: Določitev obveznosti 12](#_Toc99540867)

[Korak 3: Določitev administrativnih aktivnosti 12](#_Toc99540868)

[Korak 4: Populacija in njena segmentacija 13](#_Toc99540869)

[Korak 5: Določitev frekvence administrativnih aktivnosti pred in po spremembah 15](#_Toc99540870)

[5. OPREDELITEV ELEMENTOV ZA IZRAČUN 16](#_Toc99540871)

[Korak 1: Določitev stroškovnih parametrov 16](#_Toc99540872)

[Korak 2: Določitev vira podatkov 16](#_Toc99540873)

[6. IZRAČUN IN OCENA UČINKOV UKREPA 17](#_Toc99540874)

[7. ZAKLJUČEK 22](#_Toc99540875)

**Kazalo tabel**

[Tabela 1: Administrativne aktivnosti zavezancev za plačilo prispevkov za socialno varnost in akontacije dohodnine pred implementacijo ukrepa 13](#_Toc99540876)

[Tabela 2: Administrativne aktivnosti zavezancev za plačilo prispevkov za socialno varnost in akontacije dohodnine po implementaciji ukrepa-dejanska 13](#_Toc99540877)

[Tabela 3: Administrativne aktivnosti zavezancev za plačilo prispevkov za socialno varnost in akontacije dohodnine po implementaciji ukrepa-potencialna 13](#_Toc99540878)

[Tabela 4: Opredelitev populacije in število posamezne populacije 14](#_Toc99540879)

[Tabela 5: Opredelitev frekvence za posamezno obveznost opisane populacije pred implementacijo ukrepa 15](#_Toc99540880)

[Tabela 6: Opredelitev frekvence za posamezno obveznost opisane populacije po implementaciji ukrepa 15](#_Toc99540881)

[Tabela 7: Opredelitev stroškov opredeljenih na podlagi EMMS 16](#_Toc99540882)

[Tabela 8: Izračun administrativnih stroškov pred implementacijo ukrepa 18](#_Toc99540883)

[Tabela 9: Izračun administrativnih stroškov po implementaciji ukrepa\_dejanska 19](#_Toc99540884)

[Tabela 10: Izračun administrativnih stroškov po implementaciji ukrepa\_potencialna 20](#_Toc99540885)

**Kazalo slik**

[Slika 1: Posamezne vrste stroškov predpisa 9](#_Toc99540886)

[Slika 2: Prikaz ocenjenih administrativnih stroškov pred in po implementaciji ukrepa ter za primer, da bi vsi zavezanci uporabljali e-račun 21](#_Toc99540887)

[Slika 3: Prikaz ocenjenih administrativnih prihrankov po implementaciji ukrepa ter za primer, da bi vsi zavezanci uporabljali e-račun 22](#_Toc99540888)

# ZBIRNI POVZETEK POROČILA

|  |  |  |  |
| --- | --- | --- | --- |
| **SKUPNI PRIHRANKI** | | | |
| ADMINISTRATIVNI STROŠKI pred implementacijo ukrepa | ADMINISTRATIVNI STROŠKI  po implementaciji ukrepa, ki bodo še vedno prisotni | SKUPNI PRIHRANKI  po implementaciji vseh tehničnih rešitev | SKUPNI POTENCIALNI PRIHRANKI  po implementaciji vseh tehničnih rešitev |
| **11.124.328,11 EUR na letni ravni** | **10.594.181,67 EUR na letni ravni** | **530.146,44 EUR na letni ravni** | **7.539.483,13 EUR na letni ravni** |
| **Na koga vplivajo spremembe** | | | |
| * zavezance za plačilo prispevkov za socialno varnost in akontacije dohodnine (samozaposlene osebe, družbeniki, osebe, ki opravljajo dejavnost kot postranski poklic, kmetje, osebe, ki so prostovoljno vključene v socialna zavarovanja (v nadaljnjem besedilu: prostovoljci), ter osebe, ki so zaposlene pri tujem delodajalcu) | | | |
| **Kaj bo doseženo s spremembami** | | | |
| * poenostavitev plačila prispevkov za socialno varnost prek spletne banke z uporabo e-računa; * prihranki časa za pripravo plačilnih nalogov; * prihranki iz naslova bančne provizije, saj se vse dajatve, obračunane z obračunom prispevkov za socialno varnost, plačajo z enim plačilnim nalogom in ne več vsaka dajatev posebej. | | | |

# UVODNA POJASNILA

## 1.1 Namen, cilji evalvacije

Namen evalvacijskega poročila je prikazati oceno trenutnih prihrankov za zavezance pri plačilu prispevkov za socialno varnost (v nadaljnjem besedilu: prispevki) in akontacije dohodnine z uporabo e-računa in prikaz potencialnih prihrankov, v kolikor bi vsi zavezanci za plačila teh obveznosti uporabljali e-račun.

Ukrep Plačevanje davkov in prispevkov z enim plačilnim nalogom iz Enotne zbirke ukrepov je sestavljen iz treh podukrepov oz. nalog:

* Plačevanje davkov in prispevkov z enim plačilnim nalogom za samozaposlene osebe in družbenike;
* Plačevanje davkov in prispevkov z enim plačilnim nalogom za osebe, ki opravljajo dejavnost kot postranski poklic, kmete, prostovoljce, osebe, ki so zaposlene pri tujem delodajalcu;
* Poenostavitve glede plačevanja z enim plačilnim nalogom na podlagi obračunov davčnih odtegljajev.

Cilj evalvacijskega poročila je oceniti kvantitativne in delno kvalitativne učinke pri plačevanju davkov in prispevkov z enim plačilnim nalogom.

# IZHODIŠČA

## 2.1 Osnovne definicije

**Davek** po Zakonu o davčnem postopku (v nadaljnjem besedilu: ZDavP-2) je vsak denarni prihodek državnega proračuna, proračuna Evropske unije ali proračuna samoupravne lokalne skupnosti, ki ne predstavlja plačila za opravljeno storitev ali dobavljeno blago in se plača izključno na podlagi zakonov o obdavčenju oziroma predpisov samoupravnih lokalnih skupnosti, izdanih na podlagi zakonov o obdavčenju. Če ni z ZDavP-2 drugače določeno, določbe ZDavP-2 veljajo tudi za prispevke.

**Državni organi**, pristojni za pobiranje davkov (v nadaljnjem besedilu: davčni organ), so:

* Ministrstvo za finance;
* Finančna uprava Republike Slovenije (v nadaljnjem besedilu: FURS) in
* drugi državni organi, kadar v davčnih in drugih stvareh odločajo o davkih.

**Zavezanci** za davek po ZDavP-2 so:

* davčni zavezanec ali davčna zavezanka (v nadaljnjem besedilu: davčni zavezanec);
* plačnik davka ali plačnica davka (v nadaljnjem besedilu: plačnik davka) za račun enega ali več davčnih zavezancev;
* oseba, ki je v postopku davčne izvršbe v skladu s tem zakonom dolžna plačati davek.

**Davčna obveznost** je dolžnost zavezanca za davek, da plača na podlagi zakona določen znesek davka pod pogoji in na način, določen z zakonom o obdavčenju in ZDavP-2 .

**Prejemnik** je proračunski uporabnik oziroma blagajna javnega financiranja (proračun države, proračuni občin, ZZZS in ZPIZ ter drugi proračunski uporabniki po zakonu), katerim bodo sredstva obveznih dajatev razporejena (Pravilnik o plačevanju in razporejanju obveznih dajatev in drugih javnofinančnih prihodkov, 2018).

**E-račun** je obvestilo o plačilnem nalogu v elektronski obliki, ki ga izdajatelj e-računa izda prejemniku in pošlje v spletno banko, za namen izvršitve enkratnega plačila za več vrst obveznih dajatev, ki se plačujejo na različne račune in zapadejo v plačilo istočasno.

**Banka prejemnika** e-računa je banka, pri kateri ima prejemnik e-računa odprt transakcijski račun in uporablja spletno banko; banka prejema e-račune in jih posreduje prejemniku e-računa (FURS).

**Uprava Republike Slovenije za javna plačila** (v nadaljnjem besedilu: UJP) je enotna vstopna oziroma izstopna točka za izmenjavo e-računov, ki jih izdajajo in prejemajo proračunski uporabniki ter organ, ki opravlja plačilne storitve za proračunske uporabnike.

**Portal SPOT** – Slovenska poslovna točka (prej eVEM) je osrednji državni portal, ki nudi informacije o pogojih za poslovanje in e-storitve za potencialne podjetnike, podjetja in poslovne subjekte. Do sedaj poznan tudi pod imenom portal eVEM že od leta 2005 nudi elektronske postopke, ki omogočajo, da podjetja in drugi poslovni subjekti različne postopke in vloge urejajo iz lastne pisarne na daljavo.

## 2.2 Opredelitev konteksta

Samozaposlena oseba se mora vključiti v sistem obveznega socialnega zavarovanja že ob registraciji dejavnosti na točki portala SPOT in je sama zavezanec za obračun in plačilo prispevkov delojemalca in delodajalca.

Zavezanec prispevke obračunava in plačuje od zavarovalne osnove, določene po predpisih o pokojninskem in invalidskem zavarovanju, in sicer najmanj od osnove v višini 60 % povprečne letne plače zaposlenih v Republiki Sloveniji (v nadaljnjem besedilu: PP), lahko pa se odloči za zvišanje zavarovalne osnove do višine 3,5-kratnika PP.

Če zavezanec oceni, da zavarovalna osnova ne ustreza pričakovanemu dobičku v tekočem letu, lahko za naprej plačuje prispevke od zavarovalne osnove, zmanjšane za največ 20 %, vendar najmanj do zavarovalne osnove v znesku, ki je določen kot minimalna osnova.

Davčni organ na podlagi podatkov, s katerimi razpolaga, sestavi predizpolnjen obračun prispevkov za socialno varnost (v nadaljnjem besedilu: POPSV) in ga vroči zavezancu elektronsko prek portala eDavki najkasneje do 10. v mesecu za pretekli mesec. Prispevke mora zavezanec plačati najpozneje do 20. v mesecu za pretekli mesec.

Če podatki v POPSV niso pravilni in/ali popolni ali če v sistem eDavki ni bil odložen POPSV, mora zavezanec sam predložiti obračun prispevkov za socialno varnost najpozneje do 15. v mesecu za pretekli mesec. Zavezanec mora sam v obračunu prispevkov za socialno varnost posredovati morebitne spremembe osnov, ki bi bile posledica uveljavljanja določenih pravic (bolniški stalež, starševski dopust) ali če se odloči za spremembo (povišanje, znižanje) zavarovalne osnove.

Prispevki se plačujejo v različne blagajne:

* prispevki za pokojninsko in invalidsko zavarovanje se plačajo na prehodni davčni podračun – ZPIZ: SI56011008882000003, referenca SI19 DŠ-44008,
* prispevki za zdravstveno zavarovanje se plačajo na prehodni davčni podračun – ZZZS: SI56011008883000073, referenca SI19 DŠ-45004,
* prispevki za starševsko varstvo se plačajo na prehodni davčni podračun – proračun države: SI56011008881000030, referenca SI19 DŠ-43001,
* prispevki za primer brezposelnosti se plačajo na prehodni davčni podračun – proračun države: SI56011008881000030, referenca SI19 DŠ-42005.

Pri kmetih, osebah, ki so prostovoljno vključene v socialna zavarovanja, ter osebah, ki opravljajo dejavnost kot postranski poklic, je število obračunanih vrst prispevkov ter posledično število UPN na mesečni ravni nekoliko manjše – 2 za osebe, ki opravljajo dejavnost kot postranski poklic, ter 2 do 3 za kmete in prostovoljno vključene v socialna zavarovanja, odvisno od zavarovalne osnove.

Zavezanec – samozaposlena oseba ob vstopu v zavarovanje plačuje prispevke od zavarovalne osnove v znesku, ki je določen kot minimalna osnova v posameznem obdobju. Izjema velja za zavezanca, ki je bil v obdobju šestih mesecev pred vstopom v zavarovanje zavarovan na enaki zavarovalni podlagi. V tem primeru se v skladu s 7. členom Pravilnika o določanju zavarovalne osnove prispevki plačujejo od zavarovalne osnove, od katere je zavezanec plačeval prispevke pred izstopom iz zavarovanja.

V nadaljevanju se zavarovalna osnova za samozaposleno osebo določi na podlagi podatkov iz obračuna akontacije dohodnine od dohodka iz dejavnosti ali obračuna dohodnine od dohodka iz dejavnosti za preteklo leto z upoštevanjem podatka o znesku obveznih prispevkov za obvezno zavarovanje, ki jih je plačala Republika Slovenija, ter glede na podatke o PP, za leto, na katero se nanaša dobiček, na podlagi katerega se določa zavarovalna osnova.

Na podlagi davčnega obračuna (ali napovedi o predvideni davčni osnovi za podjetnike v prvem letu poslovanja) se določi akontacija dohodnine, ki se v tekočem davčnem letu plačuje bodisi v mesečnih obrokih (če znesek akontacije v davčnem obračunu preseže 400 evrov) ali v trimesečnih obrokih (če znesek akontacije ne preseže 400 evrov). Akontacija se plačuje do 10. dne prihodnjega meseca.

Za zavezance plačila prispevkov je od leta 2019 dalje na voljo plačevanje vseh prispevkov z enim plačilom nalogom. Akontacija dohodnine je vključena na e-račun samo v primeru, ko je obračunana na obračunu davčnega odtegljaja. Ta del ukrepa pa je bil implementiran februarja 2020. To pomeni, da je za zavezance plačevanje obveznosti poenostavljeno, saj namesto štirih položnic za štiri različne prispevke lahko zavezanec mesečno plača le z enim e-računom. Zavezanec, ki se odloči za uporabo e-računa, lahko vsak mesec na enem e-računu plača vse štiri prispevke, in sicer prispevke za pokojninsko in invalidsko zavarovanje, prispevke za zdravstveno zavarovanje, prispevke za starševsko varstvo in prispevke za primer brezposelnosti.

V kolikor gre za plačilo isti javnofinančni blagajni oziroma na isti račun IBAN, je sicer združevanje plačil v en plačilni nalog možno že od leta 2011, novost ukrepa je, da Finančna uprava RS že sama združi vsa ta plačila v en e-račun, v priponki e-računa pa so podrobno specificirana plačila posameznih prispevkov.

# UPORABLJENA METODOLOGIJA

Postopek izračuna ter ocene administrativnih stroškov in bremen je bil izveden na podlagi Enotne metodologije za merjenje stroškov, ki jih zakonodaja povzroča subjektom (v nadaljevanju EMMS)[[1]](#footnote-1). Metodologija je privzeta in prilagojena na podlagi mednarodne metodologije »Standard Cost Model: Measuring and Reducing Administrative Burdens for Businesses«, »Standard Cost Model for Citizens: User`s Guide for Measuring Administrative Burdens for Citizens«. Metodologijo je potrdila Vlada RS 7. maja 2009.

Ključni pristop vrednotenja evalvacije je kvantitativna metoda za ocenjevanje in prikaz stroškovnega ter ekonomskega vidika vrednotenja. Delno je zajeta tudi kvalitativna metoda vrednotenja, ki se navezuje na kvantitativno metodo vrednotenja v povezavi s prikazom poenostavitev in razbremenitev deležnikov v samem procesu dela.

Slika 1: Posamezne vrste stroškov predpisa

Metodologija EMMS opredeljuje različne vrste stroškov, in sicer:

1. **Neposredne finančne stroške**, ki so rezultat konkretne in neposredne obveznosti prenosa denarja vladi ali pristojnemu organu. Ti stroški niso povezani s potrebo po informaciji s strani vlade. Primeri neposrednih finančnih stroškov so davki, prispevki in globe.
2. **Posredne finančne stroške**, ki so rezultat posredne obveznosti, ki jih zakonodaja določa subjektom. Razdelimo jih na dejanske posredne stroške in administrativne stroške;

* Dejanski posredni stroški, ki nastanejo, če predpis določa obvezen nakup določenega blaga zato, da so izpolnjeni pogoji predpisanih norm, ki jih določajo predpisi (npr. določena oprema, določen prostor, aparatura ipd.). So lahko enkratni (ko se opravi nakup), lahko pa se poleg enkratnega stroška pojavljajo tudi stroški vzdrževanja tega blaga, ki so stalni (npr. nakup filtra, ki ga določajo okoljski predpisi, je enkratni strošek, saj se filtri navadno menjajo in ne vzdržujejo; po drugi strani pa oprema lahko zahteva stalno vzdrževanje oz. servis na določeno obdobje);
* Administrativni stroški so stroški administrativnih aktivnosti, ki jih mora opraviti podjetje, posameznik ali druga organizacija, za zagotovitev potrebnih informacij, ki jih zahteva zakonodaja ali drugi predpisi. Tako opredeljeni stroški vključujejo poleg administrativnih bremen tudi stroške, ki bi jih imela podjetja ne glede na predpis. Celotni administrativni stroški so seštevek naslednjih stroškov posamezne administrativne aktivnosti:
* porabe časa za določeno aktivnost (ovrednoteno s plačilom za porabljen čas);
* izdatkov, ki so materialni stroški vezani na določeno aktivnost (npr. kopiranje, poštnina, obrazci, kuverte, programska oprema ipd.);
* možnih zunanjih stroškov (npr. stroški svetovalcev, stroški pridobivanja certifikata s strani zunanjega izvajalca ipd.).

# OPREDELITEV ZAKONODAJE, OBVEZNOSTI, POPULACIJE IN FREKVENCE

## Korak 1: Opredelitev zakonodaje

**Zakoni**

* Zakon o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 22/14 – odl. US, 25/14 – ZFU, 40/14 – ZIN-B, 90/14, 91/15, 63/16, 69/17, 13/18 – ZJF-H, 36/19, 66/19, 145/20 – odl. US in [203/20](http://www.uradni-list.si/1/objava.jsp?sop=2020-01-3772) – ZIUPOPDVE),
* Zakon o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13 in [175/20](http://www.uradni-list.si/1/objava.jsp?sop=2020-01-3096) – ZIUOPDVE),
* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18 in [195/20](http://www.uradni-list.si/1/objava.jsp?sop=2020-01-3501) – odl. US),
* Zakon o plačilnih storitvah, storitvah izdajanja elektronskega denarja in plačilnih sistemih (Uradni list RS, št. 7/18, 9/18 – popr. in 102/20),
* Zakon o opravljanju plačilnih storitev za proračunske uporabnike (Uradni list RS, št. 77/16 in 47/19),
* Zakon o finančnem poslovanju, postopkih zaradi insolventnosti in prisilnem prenehanju (Uradni list RS, št. 13/14 – uradno prečiščeno besedilo, 10/15 – popr., 27/16, 31/16 – odl. US, 38/16 – odl. US, 63/16 – ZD-C, 54/18 – odl. US, 69/19 – odl. US, 74/20 – odl. US in 85/20 – odl. US),
* Zakon o pokojninskem in invalidskem zavarovanju - ZPIZ-2 (Uradni list RS, št. [96/12](http://www.uradni-list.si/1/objava.jsp?sop=2012-01-3693), [39/13](http://www.uradni-list.si/1/objava.jsp?sop=2013-01-1516), [99/13](http://www.uradni-list.si/1/objava.jsp?sop=2013-01-3549) – ZSVarPre-C, [101/13](http://www.uradni-list.si/1/objava.jsp?sop=2013-01-3675) – ZIPRS1415, [44/14](http://www.uradni-list.si/1/objava.jsp?sop=2014-01-1808) – ORZPIZ206, [85/14](http://www.uradni-list.si/1/objava.jsp?sop=2014-01-3442) – ZUJF-B, [95/14](http://www.uradni-list.si/1/objava.jsp?sop=2014-01-3951) – ZUJF-C, [90/15](http://www.uradni-list.si/1/objava.jsp?sop=2015-01-3499) – ZIUPTD, [102/15](http://www.uradni-list.si/1/objava.jsp?sop=2015-01-4087), [23/17](http://www.uradni-list.si/1/objava.jsp?sop=2017-01-1209), [40/17](http://www.uradni-list.si/1/objava.jsp?sop=2017-01-2004), [65/17](http://www.uradni-list.si/1/objava.jsp?sop=2017-01-3064), [28/19](http://www.uradni-list.si/1/objava.jsp?sop=2019-01-1328), [75/19](http://www.uradni-list.si/1/objava.jsp?sop=2019-01-3306), [139/20](http://www.uradni-list.si/1/objava.jsp?sop=2020-01-2448), [189/20](http://www.uradni-list.si/1/objava.jsp?sop=2020-01-3287) – ZFRO, [51/21](http://www.uradni-list.si/1/objava.jsp?sop=2021-01-0969) in 121/21),
* Zakon o zdravstvenem varstvu in zdravstvenem zavarovanju (Uradni list RS, št. 72/06 – uradno prečiščeno besedilo, 114/06 – ZUTPG, 91/07, 76/08, 62/10 – ZUPJS, 87/11, 40/12 – ZUJF, 21/13 – ZUTD-A, 91/13, 99/13 – ZUPJS-C, 99/13 – ZSVarPre-C, 111/13 – ZMEPIZ-1, 95/14 – ZUJF-C, 47/15 – ZZSDT, 61/17 – ZUPŠ, 64/17 – ZZDej-K, 36/19, [189/20](http://www.uradni-list.si/1/objava.jsp?sop=2020-01-3287) – ZFRO in [51/21](http://www.uradni-list.si/1/objava.jsp?sop=2021-01-0968)),
* Zakon o starševskem varstvu in družinskih prejemkih (Uradni list RS, št. 26/14, 90/15, 75/17 – ZUPJS-G, 14/18, 81/19, [158/20](http://www.uradni-list.si/1/objava.jsp?sop=2020-01-2764) in [92/21](http://www.uradni-list.si/1/objava.jsp?sop=2021-01-1975)),
* Zakon o urejanju trga dela (Uradni list RS, št. 80/10, 40/12 – ZUJF, 21/13, 63/13, 100/13, 32/14 – ZPDZC-1, 47/15 – ZZSDT, 55/17, 75/19, 11/20 – odl. US, [189/20](http://www.uradni-list.si/1/objava.jsp?sop=2020-01-3287) – ZFRO in [54/21](http://www.uradni-list.si/1/objava.jsp?sop=2021-01-1049)),
* Zakon o prispevkih za socialno varnost (Uradni list RS, št. 5/96, 18/96 – ZDavP, 34/96, 87/97 – ZDavP-A, 3/98, 7/98 – odl. US, 106/99 – ZPIZ-1, 81/00 – ZPSV-C, 97/01 – ZSDP, 97/01, 62/10 – odl. US, 40/12 – ZUJF, 96/12 – ZPIZ-2, 91/13 – ZZVZZ-M, 99/13 – ZSVarPre-C in 26/14 – ZSDP-1).

**Pravilniki**

* Pravilnik o izvajanju Zakona o davčnem postopku (Uradni list RS, št. 141/06, 46/07, 102/07, 28/09, 101/11, 24/12, 32/12 – ZDavP-2E, 19/13, 45/14, 97/14, 39/15, 40/16, 85/16, 30/17, 37/18, 43/19, 80/19, 106/20, [200/20](http://www.uradni-list.si/1/objava.jsp?sop=2020-01-3636) in 135/21),
* Pravilnik o plačevanju in razporejanju obveznih dajatev in drugih javnofinančnih prihodkov (Uradni list RS, št. 21/18, 56/18 in [18/21](http://www.uradni-list.si/1/objava.jsp?sop=2021-01-0415)),
* Pravilnik o načinu ravnanja ponudnikov plačilnih storitev v zvezi z izvrševanjem sklepov o izvršbi ali zavarovanju, ki jih izdajo davčni organi (Uradni list RS, št. 33/18),
* Pravilnik o osebnem dopolnilnem delu (Uradni list RS, št. 94/14),
* Pravilnik o določanju zavarovalne osnove (Uradni list RS, št. 89/13, 11/15, 83/16 in 72/17),
* Pravilnik o postopku za razvrščanje v zavarovalne osnove (Uradni list RS, št. 49/06, 38/07 in 96/12 – ZPIZ-2),
* Pravilnik o obrazcih za obračun prispevkov za socialno varnost (Uradni list RS, št. 56/17, 78/18 in 29/19),
* Pravilnik o vsebini in obliki obračuna davčnih odtegljajev ter o načinu predložitve davčnemu organu (Uradni list RS, št. 37/08, 64/08, 62/09, 22/10, 109/10, 107/12, 32/13, 85/13, 108/13, 22/14, 93/14, 101/15, 60/16, 79/16, 63/17, 79/17, 78/18, 29/19 in 80/19).

## Korak 2: Določitev obveznosti

Pri obveznostih gre za posredovanje informacij ali podatkov, ki izhajajo iz predpisa pred implementacijo in po implementaciji ukrepa. Obveznosti, ki so opredeljene v evalvacijskem poročilu in jih je potrebno upoštevati pri izračunu administrativnih bremen in stroškov, se delijo naprej na posamezne administrativne aktivnosti (npr. vodenje evidenc, poročanje, izobraževanje, ipd.). Med obveznosti se ne upoštevajo mejne obveznosti, kot je na primer pravica do pritožbe, saj ne gre za obveznost, ki je nujna, čeprav jo predpis omogoča. Pri izračunu administrativnih bremen in stroškov so se določile obveznosti, ki jih imajo posamezni deležniki pred in po implementaciji ukrepa.

Deležniki za posamezne obveznosti v evalvaciji so zavezanci za plačilo prispevkov in akontacije dohodnine (samozaposlene osebe, družbeniki, osebe, ki opravljajo dejavnost kot postranski poklic, kmetje, prostovoljci ter osebe, zaposlene pri tujem delodajalcu).

## Korak 3: Določitev administrativnih aktivnosti

Administrativna aktivnost je aktivnost, ki je potrebna za izvedbo posamezne obveznosti (npr. seznanitev z informacijsko obveznostjo, priprava poročil, kopiranje, pošiljanje, pridobivanje dokazil, ipd.). Model za merjenje administrativnih stroškov ovrednoti administrativne stroške s pomočjo merjenja porabe sredstev za posamezno aktivnost.

Enačba za izračun administrativnih stroškov posamezne aktivnosti:

|  |
| --- |
| **administrativni strošek = cena x količina** |
| **količina = populacija x frekvenca** |
| **cena = porabljen čas v urah x (bruto bruto plača/uro) + izdatki + zunanji stroški** |

V nadaljevanju so navedene vse administrativne aktivnosti znotraj posameznih obveznosti, ki jih opravijo posamezni deležniki za izvedbo posamezne obveznosti.

Tabela 1: Administrativne aktivnosti zavezancev za plačilo prispevkov za socialno varnost in akontacije dohodnine pred implementacijo ukrepa

|  |  |
| --- | --- |
| **Plačniki prispevkov za socialno varnost in akontacije dohodnine** | **OBVEZNOSTI / AKTIVNOSTI** |
| **PRED IMPLEMENTACIJO UKREPA** |
| **Plačilo prispevkov za socialno varnost** |
| Priprava plačilnih nalogov za plačilo prispevkov za socialno varnost |
| Izvedba plačila |
| **Plačilo akontacije dohodnine** |
| Priprava plačilnih nalogov za plačilo akontacije dohodnine (mesečno plačilo) |
| Priprava plačilnih nalogov za plačilo akontacije dohodnine (trimesečno plačilo) |
| Izvedba plačila (mesečno plačilo) |
| Izvedba plačila (trimesečno plačilo) |

Tabela 2: Administrativne aktivnosti zavezancev za plačilo prispevkov za socialno varnost in akontacije dohodnine po implementaciji ukrepa-dejanska

|  |  |
| --- | --- |
| **Plačniki prispevkov za socialno varnost in akontacije dohodnine** | **OBVEZNOSTI / AKTIVNOSTI** |
| **PO IMPLEMENTACIJI UKREPA\_DEJANSKO** |
| **Plačilo prispevkov za socialno varnost** |
| Priprava plačilnih nalogov za plačilo prispevkov za socialno varnost (e-račun) |
| Priprava plačilnih nalogov za plačilo prispevkov za socialno varnost |
| Izvedba plačila (e-račun) |
| Izvedba plačila |
| **Plačilo akontacije dohodnine** |
| Priprava plačilnih nalogov za plačilo akontacije dohodnine (mesečno plačilo) |
| Priprava plačilnih nalogov za plačilo akontacije dohodnine (trimesečno plačilo) |
| Izvedba plačila (mesečno plačilo) |
| Izvedba plačila (trimesečno plačilo) |

Tabela 3: Administrativne aktivnosti zavezancev za plačilo prispevkov za socialno varnost in akontacije dohodnine po implementaciji ukrepa-potencialna

|  |  |
| --- | --- |
| **Plačniki prispevkov za socialno varnost in akontacije dohodnine** | **OBVEZNOSTI / AKTIVNOSTI** |
| **PO IMPLEMENTACIJI UKREPA\_POTENCIALNO** |
| **Plačilo prispevkov za socialno varnost** |
| Priprava plačilnih nalogov za plačilo prispevkov za socialno varnost (e-račun) |
| Izvedba plačila (e-račun) |
| **Plačilo akontacije dohodnine** |
| Priprava plačilnih nalogov za plačilo akontacije dohodnine (mesečno plačilo) |
| Priprava plačilnih nalogov za plačilo akontacije dohodnine (trimesečno plačilo) |
| Izvedba plačila (mesečno plačilo) |
| Izvedba plačila (trimesečno plačilo) |

## Korak 4: Populacija in njena segmentacija

Populacijo pri določenih aktivnostih, ki jih imajo deležniki, predstavljajo:

* samozaposlene osebe,
* družbeniki,
* kmetje,
* osebe, prostovoljno vključene v socialna zavarovanja,
* osebe, ki opravljajo dejavnost kot postranski poklic,
* osebe, zaposlene pri tujem delodajalcu,
* zavezanci za mesečno plačilo akontacije dohodnine in dohodnine od dohodka iz dejavnosti,
* zavezanci za trimesečno plačilo akontacije dohodnine in dohodnine od dohodka iz dejavnosti.

Pri opredelitvi populacije za izračun administrativnih stroškov pri plačilu prispevkov smo izhajali iz števila predloženih OPSV, ki so predstavljeni v Letnem poročilu Finančne uprave RS za leto 2020. Dodatne informacije glede populacije smo prejeli iz Ministrstva za finance in Finančne uprave RS.

Po podatkih iz Letnega poročila Finančne uprave RS je bilo v letu 2020 skupaj oddanih 1.492.930 OPSV. Ena od možnosti, ki smo jo analizirali, je bila ta, da bi kot populacijo uporabili število vseh zavezancev (144.592 v letu 2020), vendar je na mesečni ravni število teh zavezancev nekoliko nižje. Zaradi razlik po mesecih med številom zavezancev smo ocenili, da je število skupaj oddanih obrazcev OPSV primernejše za opredelitev populacije.

Kar se tiče zavezancev za plačilo akontacije dohodnine, so bili razdeljeni v dve skupini, in sicer na tiste, ki plačujejo akontacijo mesečno, in na tiste, ki jo plačujejo vsake tri mesece.

Za leto 2020 je bilo oddanih 126.533 davčnih obračunov akontacije dohodnine in dohodnine od dohodka iz dejavnosti – DohDej. Od tega je imelo 52.240 zavezancev izračunan mesečni obrok za plačilo (predhodne) akontacije davka iz dejavnosti v letu 2021, 21.206 zavezancev pa trimesečni obrok za plačilo (predhodne) akontacije davka iz dejavnosti v letu 2021.

Tabela 4: Opredelitev populacije in število posamezne populacije

|  |  |
| --- | --- |
| **Opis populacije** | **Oddani obračuni prispevkov za socialno varnost in število zavezancev za plačilo akontacije dohodnine in dohodnine od dohodka iz dejavnosti** |
| Samozaposlene osebe | 913.814 |
| Družbeniki | 16.739 |
| Kmetje | 129.435 |
| Osebe, prostovoljno vključene v socialna zavarovanja | 18.815 |
| Osebe, ki opravljajo dejavnost kot postranski poklic | 408.050 |
| Osebe, zaposlene pri tujem delodajalcu | 6.077 |
| Zavezanci za mesečno plačilo akontacije dohodnine in dohodnine od dohodka iz dejavnosti | 52.240 |
| Zavezanci za trimesečno plačilo akontacije dohodnine in dohodnine od dohodka iz dejavnosti | 21.206 |

## Korak 5: Določitev frekvence administrativnih aktivnosti pred in po spremembah

Namen tega koraka je opredelitev pogostosti izvajanja posamezne aktivnosti. Frekvenca pove, kolikokrat na leto se posamezna administrativna aktivnost izvaja.

Tabela 5: Opredelitev frekvence za posamezno obveznost opisane populacije pred implementacijo ukrepa

|  |  |  |
| --- | --- | --- |
| **Obveznost** | **Opis populacije** | **Frekvenca** |
| Plačilo prispevkov za socialno varnost | Samozaposlene osebe | 4 |
| Družbeniki | 4 |
| Kmetje | 2 |
| Osebe, prostovoljno vključene v socialna zavarovanja | 2 |
| Osebe, ki opravljajo dejavnost kot postranski poklic | 2 |
| Osebe, zaposlene pri tujem delodajalcu | 4 |
| Plačilo akontacije dohodnine | Zavezanci za mesečno plačilo akontacije dohodnine in dohodnine od dohodka iz dejavnosti | 12 |
| Zavezanci za trimesečno plačilo akontacije dohodnine in dohodnine od dohodka iz dejavnosti | 4 |

Tabela 6: Opredelitev frekvence za posamezno obveznost opisane populacije po implementaciji ukrepa

|  |  |  |
| --- | --- | --- |
| **Obveznost** | **Opis populacije** | **Frekvenca** |
| Plačilo prispevkov za socialno varnost | Samozaposlene osebe | 1 |
| Družbeniki | 1 |
| Kmetje | 1 |
| Osebe, prostovoljno vključene v socialna zavarovanja | 1 |
| Osebe, ki opravljajo dejavnost kot postranski poklic | 1 |
| Osebe, zaposlene pri tujem delodajalcu | 1 |
| Plačilo akontacije dohodnine | Zavezanci za mesečno plačilo akontacije dohodnine in dohodnine od dohodka iz dejavnosti | 12 |
| Zavezanci za trimesečno plačilo akontacije dohodnine in dohodnine od dohodka iz dejavnosti | 4 |

Opomba: Letna frekvenca plačila prispevkov za navedene kategorije zavezancev je 12, ob upoštevanju, da obveznost plačila prispevkov nastane vsak mesec. Ker pa se stroški računajo glede na skupaj predložene obračune, je frekvenca opredeljena glede na število plačilnih nalogov znotraj posamezne obveznosti plačila prispevka.

# OPREDELITEV ELEMENTOV ZA IZRAČUN

## Korak 1: Določitev stroškovnih parametrov

Stroškovni parametri so določeni na podlagi EMMS, ki jih zakonodaja povzroča subjektom, ter parametrov, ki se uporabljajo za izračun administrativnih stroškov.

Tabela 7: Opredelitev stroškov opredeljenih na podlagi EMMS

|  |  |
| --- | --- |
| **Vrsta stroška** | **Znesek** |
| Urna postavka za zaposlenega bruto bruto plača VRS | 12,38 € |
| Urna postavka za državljana - bruto bruto plača VRS | 6,89 € |
| Elektronsko plačilo – fizična oseba | 0,38 € |
| Elektronsko plačilo – pravna oseba | 0,87 € |

## Korak 2: Določitev vira podatkov

Vire podatkov za oceno administrativnih stroškov ločimo na:

* vire za oceno potrebnega časa in izdatkov za opravljanje določenih aktivnosti,
* vire za oceno velikosti populacije.

Pri določitvi potrebnega časa in morebitnih izdatkov so bili podatki pridobljeni na podlagi strokovne ocene glede na deležnike, ki izvajajo posamezno aktivnost.

# IZRAČUN IN OCENA UČINKOV UKREPA

Ocena učinkov temelji na izračunih administrativnih bremen in stroškov za posamezne aktivnosti, ki jih opravljajo različni deležniki v procesu. Izračun razlike je narejen na podlagi prikaza stanja pred implementacijo in po implementaciji ukrepa. Glavne spremembe so vidne v zmanjšanju časa za pripravo plačilnih nalogov ter prihrankih iz naslova bančne provizije, saj se vse dajatve, obračunane z obračunom prispevkov, plačajo z enim plačilnim nalogom in ne več vsaka dajatev posebej.

Konkretni izdatki, ki so vključeni v izračun, so stroški bančne provizije, povezane z elektronskim plačilom prispevkov in akontacije dohodnine za fizične in pravne osebe. Upoštevan je tudi čas, ki je potreben za izvedbo posamezne aktivnosti znotraj obveznosti, ki jih opravljajo posamezni deležniki.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| DELEŽNIKI | OBVEZNOSTI / AKTIVNOSTI | POPULACIJA | OPIS POPULACIJE | URNA POSTAVKA (EUR/h) | ČAS (h) | IZDATKI | OPIS IZDATKOV | ADMINISTRATIVNI STROŠKI |
| **Plačniki prispevkov za socialno varnost in akontacije dohodnine** | **OCENA STROŠKOV PRED IMPLEMENTACIJO UKREPA** |  |  |  |  |  |  |  |
| **Plačilo prispevkov za socialno varnost** |  |  |  |  |  |  |  |
| Priprava plačilnih nalogov za plačilo prispevkov za socialno varnost | 913.814 | Samozaposlene osebe | 12,38 € | 0,04 | 0,00 € | / | 1.810.082,77 € |
| 16.739 | Družbeniki | 12,38 € | 0,04 | 0,00 € | / | 33.156,61 € |
| 129.435 | Kmetje | 12,38 € | 0,04 | 0,00 € | / | 128.192,42 € |
| 18.815 | Osebe, prostovoljno vključene v socialna zavarovanja | 6,98 € | 0,04 | 0,00 € | / | 10.506,30 € |
| 408.050 | Osebe, ki opravljajo dejavnost kot postranski poklic | 12,38 € | 0,04 | 0,00 € | / | 404.132,72 € |
| 6.077 | Osebe, zaposlene pri tujem delodajalcu | 12,38 € | 0,04 | 0,00 € | / | 12.037,32 € |
| Izvedba plačila | 913.814 | Samozaposlene osebe | 12,38 € | 0,06 | 0,87 € | Bančna provizija | 5.895.196,88 € |
| 16.739 | Družbeniki | 12,38 € | 0,06 | 0,87 € | Bančna provizija | 107.986,64 € |
| 129.435 | Kmetje | 12,38 € | 0,06 | 0,38 € | Bančna provizija | 290.659,24 € |
| 18.815 | Osebe, prostovoljno vključene v socialna zavarovanja | 6,98 € | 0,06 | 0,38 € | Bančna provizija | 30.058,84 € |
| 408.050 | Osebe, ki opravljajo dejavnost kot postranski poklic | 12,38 € | 0,06 | 0,38 € | Bančna provizija | 916.317,08 € |
| 6.077 | Osebe, zaposlene pri tujem delodajalcu | 12,38 € | 0,06 | 0,38 € | Bančna provizija | 27.293,02 € |
| **Plačilo akontacije dohodnine** |  |  |  |  |  |  |  |
| Priprava plačilnih nalogov za plačilo akontacije dohodnine (mesečno plačilo) | 52.240 | Zavezanci za mesečno plačilo akontacije dohodnine in dohodnine od dohodka iz dejavnosti | 12,38 € | 0,04 | 0,00 € | / | 310.430,98 € |
| Priprava plačilnih nalogov za plačilo akontacije dohodnine (trimesečno plačilo) | 21.206 | Zavezanci za trimesečno plačilo akontacije dohodnine in dohodnine od dohodka iz dejavnosti | 12,38 € | 0,04 | 0,00 € | / | 42.004,84 € |
| Izvedba plačila (mesečno plačilo) | 52.240 | Zavezanci za mesečno plačilo akontacije dohodnine in dohodnine od dohodka iz dejavnosti | 12,38 € | 0,06 | 0,87 € | Bančna provizija | 1.011.032,06 € |
| Izvedba plačila (trimesečno plačilo) | 21.206 | Zavezanci za trimesečno plačilo akontacije dohodnine in dohodnine od dohodka iz dejavnosti | 12,38 € | 0,06 | 0,38 € | Bančna provizija | 95.240,39 € |
| **SKUPAJ** |  |  |  |  |  |  | **11.124.328,11 €** |

Tabela 8: Izračun administrativnih stroškov pred implementacijo ukrepa

Tabela 9: Izračun administrativnih stroškov po implementaciji ukrepa\_dejanska

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| DELEŽNIKI | OBVEZNOSTI / AKTIVNOSTI | POPULACIJA | OPIS POPULACIJE | URNA POSTAVKA (EUR/h) | ČAS (h) | IZDATKI | OPIS IZDATKOV | ADMINISTRATIVNI STROŠKI |
| **Plačniki prispevkov za socialno varnost in akontacije dohodnine** | **OCENA STROŠKOV PO IMPLEMENTACIJI UKREPA\_DEJANSKO** | | | | | | | |
| **Plačilo prispevkov za socialno varnost** |  |  |  |  |  |  |  |
| Priprava plačilnih nalogov za plačilo prispevkov za socialno varnost (eRačun) | 73.505 | Samozaposlene osebe | 12,38 € | 0,00 | 0,00 € | / | 0,00 € |
| 96 | Družbeniki | 12,38 € | 0,00 | 0,00 € | / | 0,00 € |
| 1.621 | Kmetje | 12,38 € | 0,00 | 0,00 € | / | 0,00 € |
| 4 | Osebe, prostovoljno vključene v socialna zavarovanja | 6,98 € | 0,00 | 0,00 € | / | 0,00 € |
| 11.652 | Osebe, ki opravljajo dejavnost kot postranski poklic | 12,38 € | 0,00 | 0,00 € | / | 0,00 € |
| 36 | Osebe, zaposlene pri tujem delodajalcu | 12,38 € | 0,00 | 0,00 € | / | 0,00 € |
| Priprava plačilnih nalogov za plačilo prispevkov za socialno varnost | 840.309 | Samozaposlene osebe | 12,38 € | 0,04 | 0,00 € | / | 1.664.484,07 € |
| 16.643 | Družbeniki | 12,38 € | 0,04 | 0,00 € | / | 32.966,45 € |
| 127.814 | Kmetje | 12,38 € | 0,04 | 0,00 € | / | 126.586,99 € |
| 18.811 | Osebe, prostovoljno vključene v socialna zavarovanja | 6,98 € | 0,04 | 0,00 € | / | 10.504,06 € |
| 396.398 | Osebe, ki opravljajo dejavnost kot postranski poklic | 12,38 € | 0,04 | 0,00 € | / | 392.592,58 € |
| 6.041 | Osebe, zaposlene pri tujem delodajalcu | 12,38 € | 0,04 | 0,00 € | / | 11.966,01 € |
| Izvedba plačila (eRačun) | 73.505 | Samozaposlene osebe | 12,38 € | 0,06 | 0,87 € | Bančna provizija | 118.548,86 € |
| 96 | Družbeniki | 12,38 € | 0,06 | 0,87 € | Bančna provizija | 154,83 € |
| 1.621 | Kmetje | 12,38 € | 0,06 | 0,38 € | Bančna provizija | 1.820,06 € |
| 4 | Osebe, prostovoljno vključene v socialna zavarovanja | 6,98 € | 0,06 | 0,38 € | Bančna provizija | 3,20 € |
| 11.652 | Osebe, ki opravljajo dejavnost kot postranski poklic | 12,38 € | 0,06 | 0,38 € | Bančna provizija | 13.082,87 € |
| 36 | Osebe, zaposlene pri tujem delodajalcu | 12,38 € | 0,06 | 0,38 € | Bančna provizija | 40,42 € |
| Izvedba plačila | 840.309 | Samozaposlene osebe | 12,38 € | 0,06 | 0,87 € | Bančna provizija | 5.421.001,42 € |
| 16.643 | Družbeniki | 12,38 € | 0,06 | 0,87 € | Bančna provizija | 107.367,32 € |
| 127.814 | Kmetje | 12,38 € | 0,06 | 0,38 € | Bančna provizija | 287.019,12 € |
| 18.811 | Osebe, prostovoljno vključene v socialna zavarovanja | 6,98 € | 0,06 | 0,38 € | Bančna provizija | 30.052,45 € |
| 396.398 | Osebe, ki opravljajo dejavnost kot postranski poklic | 12,38 € | 0,06 | 0,38 € | Bančna provizija | 890.151,35 € |
| 6.041 | Osebe, zaposlene pri tujem delodajalcu | 12,38 € | 0,06 | 0,38 € | Bančna provizija | 27.131,34 € |
| **Plačilo akontacije dohodnine** |  |  |  |  |  |  |  |
| Priprava plačilnih nalogov za plačilo akontacije dohodnine (mesečno plačilo) | 52.240 | Zavezanci za mesečno plačilo akontacije dohodnine in dohodnine od dohodka iz dejavnosti | 12,38 € | 0,04 | 0,00 € | / | 310.430,98 € |
| Priprava plačilnih nalogov za plačilo akontacije dohodnine (trimesečno plačilo) | 21.206 | Zavezanci za trimesečno plačilo akontacije dohodnine in dohodnine od dohodka iz dejavnosti | 12,38 € | 0,04 | 0,00 € | / | 42.004,84 € |
| Izvedba plačila (mesečno plačilo) | 52.240 | Zavezanci za mesečno plačilo akontacije dohodnine in dohodnine od dohodka iz dejavnosti | 12,38 € | 0,06 | 0,87 € | Bančna provizija | 1.011.032,06 € |
| Izvedba plačila (trimesečno plačilo) | 21.206 | Zavezanci za trimesečno plačilo akontacije dohodnine in dohodnine od dohodka iz dejavnosti | 12,38 € | 0,06 | 0,38 € | Bančna provizija | 95.240,39 € |
| **SKUPAJ** |  |  |  |  |  |  | **10.594.181,67 €** |
| **PRIHRANEK** |  |  |  |  |  |  | **530.146,44 €** |

Tabela 10: Izračun administrativnih stroškov po implementaciji ukrepa\_potencialna

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| DELEŽNIKI | OBVEZNOSTI / AKTIVNOSTI | POPULACIJA | OPIS POPULACIJE | | | URNA POSTAVKA (EUR/h) | ČAS (h) | IZDATKI | OPIS IZDATKOV | ADMINISTRATIVNI STROŠKI |
| **Plačniki prispevkov za socialno varnost in akontacije dohodnine** | **OCENA STROŠKOV PO IMPLEMENTACIJI UKREPA\_POTENCIAL** | | |  |  |  |  |  |  |  |
| **Plačilo prispevkov za socialno varnost** |  |  | | |  |  |  |  |  |
| Priprava plačilnih nalogov za plačilo prispevkov za socialno varnost (eRačun) | 913.814 | Samozaposlene osebe | | | 12,38 € | 0,00 | 0,00 € | / | 0,00 € |
| 16.739 | Družbeniki | | | 12,38 € | 0,00 | 0,00 € | / | 0,00 € |
| 129.435 | Kmetje | | | 12,38 € | 0,00 | 0,00 € | / | 0,00 € |
| 18.815 | Osebe, prostovoljno vključene v socialna zavarovanja | | | 6,98 € | 0,00 | 0,00 € | / | 0,00 € |
| 408.050 | Osebe, ki opravljajo dejavnost kot postranski poklic | | | 12,38 € | 0,00 | 0,00 € | / | 0,00 € |
| 6.077 | Osebe, zaposlene pri tujem delodajalcu | | | 12,38 € | 0,00 | 0,00 € | / | 0,00 € |
| Izvedba plačila (eRačun) | 913.814 | Samozaposlene osebe | | | 12,38 € | 0,06 | 0,87 € | Bančna provizija | 1.473.799,22 € |
| 16.739 | Družbeniki | | | 12,38 € | 0,06 | 0,87 € | Bančna provizija | 26.996,66 € |
| 129.435 | Kmetje | | | 12,38 € | 0,06 | 0,38 € | Bančna provizija | 145.329,62 € |
| 18.815 | Osebe, prostovoljno vključene v socialna zavarovanja | | | 6,98 € | 0,06 | 0,38 € | Bančna provizija | 15.029,42 € |
| 408.050 | Osebe, ki opravljajo dejavnost kot postranski poklic | | | 12,38 € | 0,06 | 0,38 € | Bančna provizija | 458.158,54 € |
| 6.077 | Osebe, zaposlene pri tujem delodajalcu | | | 12,38 € | 0,06 | 0,38 € | Bančna provizija | 6.823,26 € |
| **Plačilo akontacije dohodnine** |  |  | | |  |  |  |  |  |
| Priprava plačilnih nalogov za plačilo akontacije dohodnine (mesečno plačilo) | 52.240 | Zavezanci za mesečno plačilo akontacije dohodnine in dohodnine od dohodka iz dejavnosti | | | 12,38 € | 0,04 | 0,00 € | / | 310.430,98 € |
| Priprava plačilnih nalogov za plačilo akontacije dohodnine (trimesečno plačilo) | 21.206 | Zavezanci za trimesečno plačilo akontacije dohodnine in dohodnine od dohodka iz dejavnosti | | | 12,38 € | 0,04 | 0,00 € | / | 42.004,84 € |
| Izvedba plačila (mesečno plačilo) | 52.240 | Zavezanci za mesečno plačilo akontacije dohodnine in dohodnine od dohodka iz dejavnosti | | | 12,38 € | 0,06 | 0,87 € | Bančna provizija | 1.011.032,06 € |
| Izvedba plačila (trimesečno plačilo) | 21.206 | Zavezanci za trimesečno plačilo akontacije dohodnine in dohodnine od dohodka iz dejavnosti | | | 12,38 € | 0,06 | 0,38 € | Bančna provizija | 95.240,39 € |
| **SKUPAJ** |  |  | | |  |  |  |  | **3.584.844,99 €** |
|  | **PRIHRANEK** |  |  | | |  |  |  |  | **7.539.483,13 €** |

Na podlagi podatkov iz leta 2020 so skupno ocenjeni administrativni stroški pred implementacijo ukrepa, torej pred uvedbo možnosti plačila prispevkov preko e-računa znašali **11.124.328,11 EUR na letni ravni**.

Na podlagi podatkov iz leta 2020 so skupno ocenjeni administrativni stroški po implementaciji ukrepa, torej po uvedbi možnosti plačila prispevkov preko e-računa znašali **10.594.181,67 EUR na letni ravni**.

Na podlagi podatkov iz leta 2020, skupno ocenjeni prihranki po implementaciji ukrepa znašajo **530.146,44 EUR na letni ravni**. Trenutno je izkoriščena možnost plačevanja z uporabo e-računa le 7,03 %.

V primeru, da bi vsi zavezanci plačila prispevkov in akontacije dohodnine uporabljali e-račun za plačilo, bi potencialni ocenjeni prihranki znašali **7.539.483,13 EUR na letni ravni**.

Slika 2: Prikaz ocenjenih administrativnih stroškov pred in po implementaciji ukrepa ter za primer, da bi vsi zavezanci uporabljali e-račun

# ZAKLJUČEK

Ključni pristop vrednotenja v evalvacijskem poročilu je bila kvantitativna metoda za ocenjevanje in prikaz stroškovnega ter ekonomskega vidika vrednotenja. Pri kvantitativni metodi se je naredila analiza stroškov in koristi, pri čemer se je upošteval čas, ki je potreben za izvedbo posamezne aktivnosti, dodatni stroški, ki so nastali pri izvedbi posamezne aktivnosti, ter število populacije, ki je vključena v posamezne aktivnosti.

Na podlagi podatkov iz leta 2020 skupno ocenjeni prihranki z uvedbo ukrepa uporabe e-računa za plačilo vseh prispevkov z enim plačilnim nalogom znašajo **530.146,44 EUR na letni ravni.**

Delno se je v evalvacijskem poročilu uporabila tudi kvalitativna metoda vrednotenja, in sicer z vidika prikaza pozitivnih učinkov sprememb uredbe v povezavi s kvantitativno metodo. Kvalitativna metoda vrednotenja podrobneje opisuje razumevanje tega, kar se je zgodilo, zakaj in kako procesi izvedbe potekajo drugače od predhodnih, konkretno za vsakega posameznega udeleženca v procesu. Izbrana metoda vrednotenja je v evalvacijskem poročilu pokazala, da se z uvedbo e-računa ključne spremembe aktivnosti dogajajo na strani zavezancev plačil prispevkov in akontacije dohodnine, saj pri aktivnostih na njihovem področju nastajajo največje poenostavitve in razbremenitve.

Iz evalvacijskega poročila je razvidno, da so za vse zavezance, ki so se odločili za uporabo e-računa, največji prihranki in razbremenitve v zmanjšanju časa za pripravo plačilnih nalogov ter prihrankih iz naslova bančne provizije, saj se vse dajatve, obračunane z obračunom prispevkov, plačajo z enim plačilnim nalogom in ne več vsaka dajatev posebej.

V evalvacijskem poročilu se predvideva še scenarij, da bi vsi zavezanci uporabili e-račun za plačilo prispevkov. Na podlagi podatkov iz leta 2020 še vedno 92,97 % zavezancev uporablja »stari« način plačevanja. Ob upoštevanju, da bi vsi zavezanci uporabljali e-račun, se ocenjuje skupni potencial prihrankov v višini **7.539.483,13 EUR na letni ravni**, zato menimo, da je še toliko bolj pomembno dodatno spodbujati ostale zavezance za uporabo e-računa pri plačilu prispevkov.

Slika 3: Prikaz ocenjenih administrativnih prihrankov po implementaciji ukrepa ter za primer, da bi vsi zavezanci uporabljali e-račun

Popolna uvedba plačevanja prispevkov in akontacije dohodnine v elektronski obliki bi bila pomemben ukrep na področju digitalizacije. Vsaka digitalizacija z vidika poenostavitev prinese pozitivno spremembo v procesu dela. Cilj je, da se poslovanje avtomatizira in optimizira, kar je odvisno tudi od pravilnega in celostnega pristopa na nivoju vsakega deležnika.

1. http://www.stopbirokraciji.si/fileadmin/user\_upload/mju/Boljsi\_predpisi/Publikacije/EMMS4112013\_1.pdf [↑](#footnote-ref-1)